Rikunarita-ORG/Wikinium huggingface dataset:
# உயிரணு மற்றும் மூலக்கூறு உயிரியல் மையம்

Centre for Cellular and Molecular Biology| உயிரணு மற்றும் மூலக்கூறு உயிரியல் மையம் |
|  |
| வகை | தன்னாட்சி - CSIR |
| உருவாக்கம் | 1977, நாட்டிற்கு அற்பணிக்கப்பட்டது 1987 |
| பணிப்பாளர் | சி அச் மோகன் ராவ் |
| அமைவிடம் | ஐதராபாத் (இந்தியா), ஆந்திரா மாநிலம், இந்தியா |
| வளாகம் | நகரப் பகுதி |
| இணையதளம் |  |

**உயிரணு மற்றும் மூலக்கூறு உயிரியல் மையம்** (*Centre for Cellular and Molecular Biology, CCMB*), ஆந்திர மாநிலத்தின் தலைநகரான ஐதராபாத்தில், உப்பல் வீதியில் உள்ளது. இம்மையம் 1977-ஆம் ஆண்டு தொடங்கப்பட்டது. இது அறிவியல் மற்றும் தொழிலக ஆய்வு மன்றம் (CSIR) நிறுவனத்தின் தேசிய ஆய்வகங்களுள் ஒன்றாகும். இங்கு, பல துறைகளிலும் அடிப்படை ஆய்வு நடைபெறுகிறது. இம்மையத்தை, முழுமையான உயிரணு மற்றும் மூலக்கூறு உயிரியல் பிணையச் சிறப்பு மையமாக ஐக்கிய நாடுகள் கல்வி, அறிவியல், பண்பாட்டு நிறுவனம் அறிவித்துள்ளது .

## ஆய்வுத்துறைகள்

1. உயிர்மருத்துவம் மற்றும் உயிரித் தொழில்நுட்பம்
2. மரபியல், பரிணாமம் மற்றும் மரபணுத்தொகுதி
3. உயிரணு உயிரியல் மற்றும் உருவாக்கம்
4. மூலக்கூறு உயிரியல் மற்றும் கட்டமைப்பு உயிரியல்
5. உயிர் வேதியியல் மற்றும் உயிர் இயற்பியல்
6. தொற்றுநோய்கள்
7. கணிப்பிய உயிரியல் மற்றும் உயிரித்தகவலியல்

## மேலும் காண்க

* புஷ்ப மித்ர பார்கவா
* துரைராஜன் பாலசுப்பிரமணியன்
* லால்ஜி சிங்
* செயராமன் கௌரிசங்கர்
* மஞ்சுளா ரெட்டி
* இராசன் சங்கரநாராயணன்
* சுபதீப் சாட்டர்ஜி

## மேற்கோள்கள்

## இணையதளங்கள்

* உயிரணு மற்றும் மூலக்கூறு உயிரியல் மையம்
# இந்திய மருந்து மற்றும் மருந்து பொருட்கள் லிமிடெட்

இந்திய மருந்து மற்றும் மருந்து பொருட்கள் லிமிடெட்| வகை | பொதுத்துறை நிறுவனம் |
| நிறுவுகை | 1961 |
| தலைமையகம் | புது தில்லி ஐதராபாத் குர்கான் ரிசிகேசு |
| உற்பத்திகள் | மருந்து மற்றும் மருந்துப் பொருட்கள் |
| இணையத்தளம் | Official website |

**இந்தியன் டிரக்ஸ் அண்ட் பார்மசூடிகல்ஸ் லிமிடெட் (Indian Drugs and Pharmaceuticals Limited** (**IDPL**) என்பது இந்திய அரசுக்கு சொந்தமான பொதுத்துறை மருந்து நிறுவனமாகும். இது மருந்து உற்பத்தி மற்றும் மருந்து கண்டுபிடிப்பு செய்வதாற்காக நிறுவப்பட்ட நிறுவனம் ஆகும். இது புது தில்லியைத் தலைமையிடமாக்கொண்டும், மற்றும் ஐதராபாத், குர்கான், ரிஷிகேஷ் ஆகிய இடங்களில் ஆலைகளை அமைந்துள்ளது. இந்நிறுவனம், மருந்தியல் கல்வி மற்றும் ஆராய்ச்சிக்கான தேசிய நிறுவனத்துடன் இணைந்து மலிவு விலையில் மருந்துகள் வழங்க காப்புரிமை வளர்ச்சியில் ஈடுபட்டுள்ளது, மற்றும் அண்மையில் இது தன்னிச்சையாக மூன்று மருந்துகளை வெளியிட்டுள்ளது. 1979 ஆம் ஆண்டு இந்நிறுவனம் லாபம் ஈட்டியது. அதற்குப் பிறகு இறங்குமுகம்தான். 2013-14 ஆம் நிதி ஆண்டில் இந்நிறுவனத்தின் நஷ்டம் ரூ.171 கோடியாகும். விற்பனை வருமானம் ரூ. 60 கோடியாகும். இந்நிலையில் 2016 திசம்பர் மாதம் பிரதமர் நரேந்திர மோடி தலைமையில் கூடிய அமைச்சரவைக் குழு இந்தியாவில் மொத்தம் உள்ள 5 அரசு மருந்து தயாரிப்பு நிறுவனங்களில் வருவாயின்றி இயங்கும் நான்கு நிறுவனங்களை மூடிவிட ஒப்புதல் அளித்துள்ளது. மூட ஒப்பதல் அளிக்கப்பட்ட நிறுவனங்களில் இந்திய மருந்து மற்றும் மருந்து பொருட்கள் லிமிடெட் நிறுவனமும் அடங்கும்.

## மேற்கோள்கள்
# இடைமாற்றுச்சந்தி

டல்லாஸில் உள்ள ஓர் உயர்நிலை இடைமாற்றுச்சந்தி.
சாலைப் போக்குவரத்துத் துறையில், **இடைமாற்றுச்சந்தி** [interchange (road)] என்பது, ஒன்று அல்லது பல சாய்தளச் சாலைகளையும், பல்தளச்சாலை அமைப்பையும் பயன்படுத்தி, ஒரு சாலையில் செல்லும் போக்குவரத்தாவது, அதேதளத்தில் வேறெந்தப் போக்குவரத்துக் குறுக்கீடுமின்றி அமையும் ஒரு சந்தி ஆகும்.

## இவற்றையும் பார்க்கவும்

* இடைவெட்டுச் சந்தி

## மேற்கோள்கள்
# புனித யோசேப்பு பேராலயம், ஐதராபாத்து

| புனித யோசேப்பு பேராலயம் |
| --- |
| நாடு | இந்தியா |
| சமயப் பிரிவு | கத்தோலிக்க திருச்சபை |
| வரலாறு |
| அர்ப்பணிப்பு | புனித யோசேப்பு  |
| நிருவாகம் |
| மறைமாவட்டம் | கத்தோலிக்க திருச்சபையின் ஐதராபாத்து மறைமாவட்டம் |
| Province | ஐதராபாத்து, இந்தியா |

**புனித யோசேப்பு பேராலயம்** ( *St Joseph's Cathedral* ) என்பது இந்திய மாநிலமான் தெலங்காணாவின் ஐதராபாத்து நகரிலுள்ள ஒரு கத்தோலிக்க திருச்சபையின் பேராலயமாகும். இது ஐதராபாத்து மறைமாவட்ட பேராலயமும், ஐதராபாத்து மற்றும் சிக்கந்தராபாத் நகரங்களின் மிக அழகான தேவாலயங்களில் ஒன்றுமாகும்.

## வரலாறு

அன்றைய கிறிஸ்தவ மதத் தலைவரான டொமினிக் பார்பெரோவின் ஆதரவின் கீழ் நிசாம் நவாப்களின் ஆட்சிக் காலத்தில் இந்த தேவாலயம் கட்டப்பட்டது. நவாப் உஸ்மான் ஜாவை தொடர்பு படுத்தும் கல்வெட்டுகளில் ஒன்று தேவாலயத்தின் முன் உள்ளது. இந்த தேவாலயம் மார்ச் 19, 1870 இல் மற்றொரு மதத் தலைவரான பீட்டர் கப்ரோட்டியால் நிறுவப்பட்டது. 1872 இல், உள்ளூர் கிறிஸ்தவர்களின் உதவியுடன், திருத்தந்தை எல். மல்பெரி என்பவரல் தேவாலயத்தின் முக்கிய கட்டிடங்கள் கட்டி முடிக்கப்பட்டு 1875இல் கிறிஸ்துமஸ் ஈவ் அன்று திறக்கப்பட்டது.

## கட்டுமானம்

இது உயரமான பாறையில் சிலுவையின் வடிவத்தில் கட்டப்பட்டுள்ளது. முகப்பும் மணி கோபுரங்களும் 1891இல் முடிக்கப்பட்டன. பெரிய அளவிலான மணிகள் மற்றும் வண்ணமயமான ஓவியங்கள் 1892 இல் இத்தாலியில் இருந்து தேவாலயத்திற்கு கொண்டு வரப்பட்டன. சிக்கந்தராபாத்தில் உள்ள கன்டோன்மென்ட் வரை தேவாலயத்தில் மணி கேட்கப்படுகிறதென கூறப்படுகிறது. ஏழாவது நிசாம் நவாப் மிர் உஸ்மான் அலிகான் அடிக்கடி தேவாலயத்திற்குச் சென்று சுவர் கடிகாரங்கள், எண்ணெய் ஓவியங்கள் மற்றும் கோபுரங்களில் பொருத்தப்பட்ட பெரிய மேசைகள் போன்ற இலவச தளபவாடங்களை நன்கொடையாக வழங்கினார்.

மத்திய மண்டபம் மிகப் பெரியது. இங்கு ஒரு நேரத்தில் சுமார் 500 பேர் பிரார்த்தனை செய்ய முடியும். தேவாலயத்தின் உள்ளே இருக்கும் பிரதான மண்டபத்தில், மைக்கலாஞ்சலோவின் புகழ்பெற்ற தாயும் சேயும் என்ற கலையழகு மிக்க பளிங்குச் சிலையின் சாயலில் ஒரு சிலை வடிவைமைக்கப்பட்டுள்ளது.

## மேலும் காண்க

* புனித ஜார்ஜ் தேவாலயம், ஐதராபாத்து

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 புனித யோசேப்பு பேராலயம், ஐதராபாத்து
என்பதில் ஊடகங்கள் உள்ளன.

* St Joseph's Cathedral website பரணிடப்பட்டது 2012-04-20 at the வந்தவழி இயந்திரம்
* Article about St Joseph's from தி இந்து
* Diocese of Hyderabad from The Catholic Encyclopedia
* PIME Missionary Fathers celebrate 150 years in India பரணிடப்பட்டது 2006-05-09 at the வந்தவழி இயந்திரம்
* Interior photographs of St Joseph's Cathedral பரணிடப்பட்டது 2016-06-04 at the வந்தவழி இயந்திரம்
# டா. ரெட்டீசு

டாக்டர். ரெட்டீசு லாபரேட்டரி வரையறுக்கப்பட்டது.|  |
| வகை | பொது |
| நிறுவுகை | 1984 |
| தலைமையகம் | ஐதராபாத்து, ஆந்திரப் பிரதேசம், இந்தியா |
| முதன்மை நபர்கள் | அஞ்சி ரெட்டி, தலைவர்
ஜிவி பிரசாத், முதன்மைச் செயல் அலுவலர்,
சதீசு ரெட்டி (மேலாண் இயக்குநர் & முதன்மை இயக்கு அலுவலர்) |
| தொழில்துறை | மருந்து |
| வருமானம் | ▲ $2.1 பில்லியன் (2012) |
| நிகர வருமானம் | ▲ $300 மில்லியன் (2012) |
| பணியாளர் | 14,923 (2010) |
| இணையத்தளம் | www.drreddys.com |

**டாக்டர் ரெட்டீசு லாபரேட்டரி வரையறுக்கப்பட்டது**, (*Dr. Reddy's Laboratories Ltd*) ஒருங்கிணைந்த முறையில் மருந்துத் தயாரிக்கும் ஓர் நிறுவனம் ஆகும். இது தனது தயாரிப்பை மூன்று வணிகப் பிரிவுகளால் குவியப்படுத்துகிறது: இவை உலகளாவிய பண்புசார் பிரிவு, மருந்துச் சேவை மற்றும் இயக்கத்திலுள்ள உட்பொருட்கள் (PSAI) பிரிவு, உரிமையுடை பொருட்கள் பிரிவு ஆகும். முன்னதாக ஐதராபாத்தில் அமைந்திருந்த பொதுத்துறை மருந்து தயாரிப்பு நிறுவனம், இந்திய மருந்துகள் மற்றும் மருந்துப் பொருட்கள் லிமிடெட்டில் பணியாற்றி வந்த அஞ்சி ரெட்டி என்பாரால் இந்த நிறுவனம் நிறுவப்பட்டது.டாக்டர் ரெட்டீசு பலவகைப்பட்ட மருந்துப் பொருட்களை இந்தியாவிலும் வெளிநாடுகளிலும் தயாரித்து சந்தைப்படுத்துகிறது. இந்த நிறுவனம் 190க்கும் கூடுதலான மருந்துகளையும் மருந்து தயாரிப்பிற்குத் தேவையான 60 இயக்கத்திலுள்ள மருந்து உட்பொருட்களையும் (APIs), நோய்நாடு கருவிப்பெட்டகங்களையும் , தீவிர சிகிட்சைப் பிரிவு மருந்துகளையும் உயிரித் தொழினுட்பப் பொருட்களையும் தயாரித்து வருகிறது.

## நிறுவன வரலாறு

டாக்டர் ரெட்டி 1984 ம் ஆண்டு நிறுவப்பட்டது. 1986 ஆம் ஆண்டில், ரெட்டி முத்திரை கருத்துக்கள்(branded formulations) செயல்பாட்டைத் தொடங்கியது. ஒரு ஆண்டுக்குள் ரெட்டி Norilet, இந்தியாவில் நிறுவனத்தின் முதல் அங்கீகரிக்கப்பட்ட பிராண்ட் துவக்கினர். புண் மற்றும் எதுக்குதலின் oesophagitis மருந்து - - அந்த நேரத்தில் இந்திய சந்தையில் மற்ற பிராண்டுகளில் அரை விலையில் தொடங்கப்பட்டது விரைவில், டாக்டர் ரெட்டிஸ் Omez, அதன் முத்திரை omeprazole மற்றொரு வெற்றி பெற்றார்.

## மேற்கோள்கள்
# திரைப்பட நகர்

| திரைப்பட நகர் |
| --- |
| புறநகர் பகுதி |
| திரைப்பட நகரின் வான்வெளித் தோற்றம் |
| திரைப்பட நகர்தெலங்கானாவில் திரைப்பட நகரின் அமைவிடம்வரைபடத்தைக் காட்டுக: தெலங்காணாதிரைப்பட நகர்திரைப்பட நகர் (இந்தியா)வரைபடத்தைக் காட்டுக: இந்தியா |
| ஆள்கூறுகள்: ﻿ / ﻿ |
| நாடு |  இந்தியா |
| மாநிலம் | தெலங்காணா |
| அமைவிடம் | ஐதராபாத்து |
| பெயர்ச்சூட்டு | திரைப்பட நடிகர்களின் குடியிருப்பு |
| அரசு |
|  • வகை | TRS |
|  • நிர்வாகம் | பெருநகர ஐதராபாத்து மாநகராட்சி |
| மொழிகள் |
|  • அலுவல் | தெலுங்கு |
| நேர வலயம் | இந்திய சீர் நேரம் |
| வாகனப் பதிவு | TG 09 |
| இணையதளம் | telangana.gov.in |

மாதாபூரில் உள்ள ஐதராபாத்து சர்வதேச மாநாட்டு மையம், 2007 முதல் தென்னிந்திய பிலிம்பேர் விருதுகள் வழங்கும் மையமாக இருந்து வருகிறது
**திரைப்பட நகர்** (*Film Nagar*) **பிலிம் நகர்**, **டின்செல் டவுன்** அல்லது **டோலிவுட்** என்றும் அழைக்கப்படும் இது இந்தியாவின் தெலங்காணாவின் தலைநகர் ஐதராபாத்தின் மேற்குப் பகுதியில் உள்ள ஒரு சுற்றுப்புறப் பகுதியாகும். தெலுங்குத் திரப்படங்களின் பல வரலாற்று படப்பிடிப்புத் தளங்கள் உட்பட பல பொழுதுபோக்குத் துறையின் இருப்பிடமாக இது குறிப்பிடத்தக்கது. இப்பகுதி பெரும்பாலும் ஜூபிலி மலையின் பகுதியாகும். மேலும் பஞ்சாரா மலைப் பகுதியின் ஒரு சிறிய பகுதியும் ஆகும். இப்பகுதி தெலுங்கு திரைப்படத் துறையின் தலைமையகமாகவும், சிரஞ்சீவி, வெங்கடேஷ், அல்லு அர்ஜுன், நாகார்ஜுனா, ஜூனியர் என்டிஆர், பிரம்மாஜி, மோகன் பாபு மற்றும் பாலகிருஷ்ணா போன்ற பல தெலுங்குத் திரைப்பட பிரமுகர்களின் குடியிருப்பு மையமாகவும் உள்ளது.

இப்பகுதி மற்றும் அருகிலுள்ள பகுதிகளில் இராமநாயுடு ஸ்டுடியோஸ், அன்னபூர்ணா ஸ்டுடியோஸ். ராமகிருஷ்ணா ஸ்டுடியோஸ்; பத்மாலயா ஸ்டுடியோஸ், சப்தாலயா தியேட்டர்ஸ்; வைஷ்ணோ அகாடமி; வைஜயந்தி மூவிஸ், ஸ்ரீ லட்சுமி பிரசன்னா பிக்சர்ஸ்; ஸ்ரீ வெங்கடேஸ்வரா கிரியேஷன்ஸ், ஃபயர் ஃப்ளை கிரியேட்டிவ் ஸ்டுடியோஸ் மற்றும் மகுட விஎஃப்எக்ஸ் போன்ற மிகப்பெரிய திரைப்பட தயாரிப்பு நிறுவனங்கள் அமைந்துள்ளன. சில்பகலா வேதிகா , தென்னிந்திய பிலிம்பேர் விருது விழாவின் தாயகமான ஐதராபாத்து சர்வதேச மாநாட்டு மையம் ஆகியவை அருகிலேயே அமைந்துள்ளன.

## போக்குவரத்து

தெலங்காணா மாநிலப் போக்குவரத்துப் பேருந்துகள் திரைப்பட நகரை ஐதராபாத்தின் பிற பகுதிகளுடன் இணைக்கிறது. அருகிலுள்ள ஐதரபாத் எம்.எம்.டி.எஸ் ஹைடெக் நகரத்திலும், ஐதராபாத் மெட்ரோ நிலையம் ஜூபிலி மலையிலும் உள்ளது.

## மேற்கோள்கள்
# பிரிட்டோரியா

| பிரிட்டோரியா |
| --- |
| View from the Union Buildings. |
|  கொடி சின்னம் |
| குறிக்கோளுரை: Præstantia Prævaleat Prætoria (May Pretoria Be Pre-eminent In Excellence) |
| நாடு |  தென்னாப்பிரிக்கா |
| மாகாணம் | கோட்டெங் |
| மாநகரம் | ஷ்வானே நகரம் (City of Tshwane) |
| தோற்றம் | 1855 |
| பரப்பளவு |
|  • மொத்தம் | 1,644 km2 (635 sq mi) |
| ஏற்றம் | 1,271 m (4,170 ft) |
| மக்கள்தொகை  (2007) |
|  • மொத்தம் | 23,45,908 |
|  • அடர்த்தி | 856/km2 (2,220/sq mi) |
| நேர வலயம் | ஒசநே+2 (தெ.நி.நே) |
| இடக் குறியீடு | 012 |

The Union Buildings, seat of South Africa's government.
**பிரிட்டோரியா** (en:Pretoria), தென்னாபிரிக்காவின் செயலகத் தலைநகரம் ஆகும். இது கோட்டெங் மாகாணத்தின் வட பகுதியில் அமைந்துள்ளது. தென்னாபிரிக்காவின் சட்டமன்ற தலைநகரமாக கேப் டவுனும், நீதித்துறைத் தலைநகரமாக புளூம்பொன்டெயினும் விளங்குகின்றன. இது ஷ்வானே நகர மாநகரசபையினுள் அமைந்துள்ளது.

* ஒன்றிய கட்டிடங்கள்
* தேசிய தாவரவியல் பூங்காக்கள்
* பிரிட்டோரியா
* பிரிட்டோரியா பல்கலைக்கழகம்
# ரிச்சா கங்கோபாத்யாய்

| ரிச்சா கங்கோபாத்யாய் |
| --- |
| ரிச்சா கங்கோபாத்யாய் |
| பிறப்பு | அந்தாரா கங்கோபாத்யாய் மார்ச்சு 20, 1986 (1986-03-20) புது தில்லி, இந்தியா |
| பணி | திரைப்பட நடிகை, மாடல் |
| செயற்பாட்டுக் காலம் | 2009–தற்போது |

**ரிச்சா கங்கோபத்யாய்** (ஆங்கிலம்: **Richa Gangopadhyay)** ஒரு இந்தியத் திரைப்பட நடிகை, மாடல் மற்றும் முன்னாள் அழகி ஆவார். சிலப்பல விளம்பரங்களில் நடித்த பிறகு, 2010 இல் தெலுங்கில் வெளிவந்த லீடர் என்ற படத்தில் அறிமுகமானார். பிறகு நாகவல்லி மற்றும் மிரபகாய் படங்கள் மூலம் பிரபல்யம் அடைந்தார். அவரது முதல் தமிழ்ப் படமான மயக்கம் என்ன படத்தில் அவர் நடிப்பு பரவலாகப் பாராட்டப்பட்டது.

## மேற்கோள்கள்
# பூஜா தேவரியா

| பூஜா தேவரியா |
| --- |
|  |
| பிறப்பு | பூஜா பாலு 29 சூலை 1991 (1991-07-29) பெங்களூர், கருநாடகம் |
| மற்ற பெயர்கள் | இராஸ்கல் பாப்பா |
| பணி | மேடையிலும், திரையிலும் நடிக்கும் நடிகை |
| செயற்பாட்டுக் காலம் | 2011 - தற்போது வரை |

**பூஜா தேவரியா** (Pooja Devariya) ஒரு இந்திய திரைப்படங்களிலும், நாடகங்களிலும் நடித்து வரும் ஒரு நடிகையார். இவர் தமிழ் திரையுலகில் தோன்றி வருகிறார். செல்வராகவனின் மயக்கம் என்ன (2011) என்ற திரைப்படத்தில் அறிமுகமானர். அதற்கு பிறகு, 2015 ஆம் ஆண்டில் படங்களுக்குத் திரும்புவதற்கு முன்பு, ஸ்ட்ரே பேக்டரி என்ற நாடக நிறுவனத்தில் சில காலம் பணியாற்றினார். தமிழ்நாட்டின் சென்னையிலுள்ள அடையாறிலுள்ள புனித மைக்கேல் அகாதமியில் தனது உயர்நிலைப் பள்ளியை முடித்தார்.

## தொழில்

2010 ஆம் ஆண்டில், இவர் *ஸ்ட்ரே பேக்டரி* என்ற நாடகக் குழுவில் சேர்ந்தார். நிறுவனத்துடன் மேடை நிகழ்ச்சிகள் மற்றும் இணையவழி *வீடியோ*க்களில் பணியாற்றியுள்ளார். *டர்ட்டி டான்சிங்* என்ற நிகழ்ச்சித் தயாரிப்பின் போது, இவரை, செல்வராகவனின் மனைவி கீதாஞ்சலி தனது கணவருக்கு பரிந்துரைத்தார். மேலும் நடிகை தனது "மயக்கம் என்ன" (2011) படத்தில் நடிகர் தனுஷுடன் பத்மினி என்ற வேடத்தில் நடித்திருந்தார்.

2015 ஆம் ஆண்டில், இவர் கார்த்திக் சுப்புராஜ் இயக்கிய இறைவி, இயக்குநர் மணிகண்டன். எம் இயக்கியிருந்த குற்றமே தண்டனை உள்ளிட்ட ஆறு படங்களில் நடித்துள்ளார்.

ஒரு விளம்பர நடிகையாக, இவர் நடிகர் நரேன் வெயிஸுடன் இந்தியா டுடே பத்திரிகையின் அட்டைப்படத்தில் பல முறை தோன்றியுள்ளார். மேலும், இவர், "*மாயா பிரம் மதுரை*" என்ற நாடகம் மூலம் இயக்குநராகவும் அறிமுகமானார்.

## குறிப்புகள்

## வெளி இணைப்புகள்

* அதிகாரப்பூர்வ இணையதளம்
* ஐ.எம்.டி.பி இணையத்தளத்தில் பூஜா தேவரியா
* டுவிட்டரில் பூஜா தேவரியா
# அஸ்வந்த் அசோக்குமார்

| அஸ்வந்த் அசோக்குமார் |
| --- |
| ஜூனியர் சூப்பர் ஸ்டார்ஸ் நிகழ்ச்சியில் அஸ்வந்த் |
| பணி | குழந்தை நடிகர் |
| செயற்பாட்டுக் காலம் | 2016 – தற்போது வரை |

**அஸ்வந்த் அசோக்குமார்** (*Ashwanth Ashokkumar*) ஓர் இந்தியக் குழந்தை நடிகராவார். இவர் தமிழ் மொழிப் படங்களில் பணிபுரிகிறார். 2016ஆம் ஆண்டில், ஜீ தமிழ் தொலைக்காட்சியில் ஒளிபரப்பான ஜூனியர் சூப்பர் ஸ்டார்ஸ் என்ற நிகழ்ச்சியில் பங்கேற்று பட்டத்தை வென்றார். சூப்பர் டீலக்ஸ் (2019) படத்தில் ராசுகுட்டி என்ற பாத்திரத்தில் நடித்து பெயர் பெற்றார்.

## தொழில்

2016 ஆம் ஆண்டில், லிஷா என்பவருடன் ஜீ தமிழ் தொலைக்காட்சியில் குழந்தைகளின் நடிப்புத் திறன்களை சோதிக்கும் "ஜூனியர் சூப்பர் ஸ்டார்" என்ற நிகழ்ச்சியில் பங்கேற்று பட்டத்தையும் வென்றார். பின்னர், லிஷாவும் இவரும் ஜீ தமிழ் தொலைக்காட்சித் தொடரான மெல்லத் திறந்தது கதவு என்ற நாடகத்தில் நடித்தனர். அதே ஆண்டில் "சூப்பர் டீலக்ஸ்" படத்தில் தனது வாய்ப்பை பெறுவதற்கு முன்பு "ஐரா" (2019) என்ற படத்தில் நடித்தார். சூப்பர் டீலக்ஸில், இவர், ஷில்பா என்ற பெண்ணாக மாறிய தனது தந்தை மாணிக்கத்தின் (விஜய் சேதுபதி) ) மீது அக்கறை கொண்ட ராசுகுட்டி என்ற குழந்தையாக நடித்தார். ஜூனியர் சூப்பர் ஸ்டாரில் இவரது நடிப்பை தயாரிப்பாளர்கள் பார்த்த பிறகு இவருக்கு இந்த வேடத்தை வழங்கினார். 2017இல் வெளிவந்த மெர்சல் (2017) படத்தில் நடிக்க கிடைத்த ஒரு வாய்ப்பை இழந்தார். காட் ஃபாதர் (2020) படத்தில் முக்கிய வேடங்களில் நடிப்பதற்கு முன்பு தம்பி (2019) உள்ளிட்ட பல படங்களில் துணை வேடங்களில் நடித்தார். 2020 ஆம் ஆண்டில், ஒண்டிபுலி என்ற தலைப்பில் குழந்தைகள் வலைத் தொடரை இயக்கியுள்ளார். தொடர்களை எழுதுவதோடு கூடுதலாக அத்தியாயங்களின் போது இவர் பின்னணிக் குரலும் கொடுத்தார். தனுஷுடன் ஜகமே தந்திரம் என்ற படத்தில் நடித்திருந்தார். பாலாஜி சக்திவேலுடன் பெயரிடப்படாத படத்தில் நடிக்க உள்ளார்.

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் அஸ்வந்த் அசோக்குமார்
# சாய் தன்சிகா

| சாய் தன்சிகா |
| --- |
| 2014-இல் தன்சிகா |
| பிறப்பு | தன்சிகா 20 நவம்பர் 1989 (1989-11-20) தஞ்சாவூர், தமிழ்நாடு, இந்தியா |
| பணி | நடிகை |
| செயற்பாட்டுக் காலம் | 2006 – தற்போது வரை |
| துணைவர் | விஷால் (2025–தற்போது வரை) |

**தன்சிகா** (ஆங்கிலம்: *Dhansika*) (20 நவம்பர் 1989) தமிழகத் திரைப்படத்துறையில் பணிபுரியும் ஓர் இந்திய நடிகையாவார். பேராண்மை திரைப்படத்தில் நடித்ததன்மூலம் தமிழ்த் திரைப்பட உலகில் பிரபலமானார். தஞ்சையில் பிறந்த இவரது தாய் மொழி தமிழ் ஆகும். அரவான், பரதேசி போன்ற தமிழ் படங்களில் நடித்துள்ளார். 2016 ஆம் ஆண்டு ரஜினிகாந்த்துடன் கபாலி படத்தில் நடத்துள்ளார். ஒரு சில தெலுங்கு மொழித் திரைப்படங்களிலும் நடித்து வருகிறார். இவர் இரண்டு முறை தென்னிந்திய பிலிம்பேர் விருதினைப் பெற்றுள்ளார்.

## சொந்த வாழ்க்கை

மே 2025 இல், சாய் தன்சிகா, யோகி டா படத்தின் பத்திரிகையாளர் சந்திப்பின் போது நடிகர் விஷாலுடனான தனது உறவை வெளிப்படையாக அறிவித்தார். மேலும் தாங்கள் ஆகஸ்ட் 29, 2025 அன்று அதிகாரப்பூர்வமாக திருமணம் செய்து கொள்வதாக அறிவித்தார்.

## திரைப்படப் பட்டியல்

| ஆண்டு | படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 2006 | *திருடி* | பூங்காவனம் | தமிழ் | அறியப்படாதப் பாத்திரம் |
| 2006 | *மனதோடு மழைக்காலம்* | கதாநாயகியின் தோழி | தமிழ் | அறியப்படாதப் பாத்திரம் |
| 2009 | *பேராண்மை* | ஜெனிப்பர் | தமிழ் |  |
| 2010 | *மாஞ்சா வேலு* | அஞ்சலி | தமிழ் |  |
| 2010 | *நில் கவனி செல்லாதே* | ஜோ | தமிழ் |  |
| 2012 | *அரவான்* | வனப்பேச்சி | தமிழ் | மிகத் தைரியமான பாத்திரத்திர்க்காக எடிசன் விருது |
| 2013 | *பரதேசி* | மரகதம் | தமிழ் |  |
| 2013 | *யா யா* | சீதா | தமிழ் |  |
| 2014 | *சங்குத்தேவன்* |  | தமிழ் |  |
| 2017 | *விழித்திரு* | சரோஜா தேவி | தமிழ் |  |

## ஆதாரம்

## வெளியிணைப்புகள்

* ஐ.எம்.டி.பி இணையத்தளத்தில் தன்சிகா
* இன்ஸ்ட்டாகிராமில் சாய் தன்சிகா
# சற்குணம்

| ஏ.சற்குணம் A. Sarkunam |
| --- |
| படப்பிடிப்பில் சற்குணம் |
| பிறப்பு | 23 ஏப்ரல் 1975 (1975-04-23) ஆம்பலாப்பட்டு, தஞ்சாவூர் மாவட்டம், தமிழ்நாடு, இந்தியா |
| பணி | திரைப்பட இயக்குநர், திரைக்கதை எழுத்தாளர், தயாரிப்பாளர் |
| செயற்பாட்டுக் காலம் | 2010–முதல் |

**சற்குணம்** (ஆங்கிலம்: *Sarkunam*) தமிழ்த் திரைப்பட இயக்குநர் ஆவார். விமல், ஓவியா நடித்த களவாணி திரைப்படம் இவரது முதல் திரைப்படமாகும். வாகை சூட வா, நையாண்டி முதலான திரைப்படங்களை இயக்கியுள்ளார். தற்போது அதர்வா நடிக்கும் சண்டி வீரன் திரைப்படத்தை இயக்கி வருகிறார். *சற்குணம் சினிமாஸ்* என்ற பெயரில் திரைப்படத் தயாரிப்பு நிறுவனத்தையும் நடத்தி வருகிறார்.

## திரை வாழ்க்கை

2009 ஆவது ஆண்டில் விமல், ஓவியா நடிப்பில் வெளியான, காதல் மற்றும் நகைச்சுவைத் திரைப்படமான களவாணி திரைப்படம் இவரது முதல் திரைப்படமாகும்.இத்திரைப்படம் ஒரு வெற்றித் திரைப்படமாக அமைந்தது. 2011 ஆவது ஆண்டில் வெளியான வாகை சூட வா திரைப்படம் இவரது இரண்டாவது திரைப்படமாகும். இப்படத்தில், களவாணி திரைப்படத்தில் கதாநாயகனாக நடித்த விமல் கதாநாயகனாக நடித்திருந்தார். இத்திரைப்படத்திற்கு சிறந்த தமிழ்த் திரைப்படத்துக்கான தேசிய விருது கிடைத்தது. வாகை சூட வா திரைப்படம் இவரது கனவுத் திரைப்படம் என்கிறார் இயக்குநர் சற்குணம். அதற்குப் பிறகு இவர் நகைச்சுவை கலந்த காதல் திரைப்படமான *நையாண்டி* திரைப்படத்தை இயக்கினார். இத்திரைப்படத்தில் தனுஷ், நஸ்ரியா ஆகியோர் முக்கிய கதாபாத்திரங்களில் நடித்திருந்தனர். அதர்வா, ஆனந்தி நடிப்பில் பாலாவின் தயாரிப்பில் 2015ஆவது ஆண்டில் வெளியாகவிருக்கும் சண்டி வீரன் திரைப்படம் இவர் இயக்கும் நான்காவது திரைப்படமாகும்.

2014 ஆவது ஆண்டில் *சற்குணம் சினிமாஸ்* என்ற பெயரில் திரைப்படத் தயாரிப்பு நிறுவனத்தை தொடங்கி, இவரது சகோதரர் ஏ. நந்தகுமாரை திரைப்படத் தயாரிப்பாளராக அறிமுகப்படுத்தினார். சற்குணத்திடம் உதவி இயக்குநராகப் பணியாற்றிய என். ராகவன் இயக்கிய மஞ்சப்பை திரைப்படம் இவர்களது நிறுவனம் தயாரித்த முதல் திரைப்படமாகும்.

## திரைப்பட விபரம்

| ஆண்டு | திரைப்படம் | பங்காற்றியது | குறிப்புகள் |
| --- | --- | --- | --- |
| இயக்குநர் | கதாசிரியர் |
| 2010 | *களவாணி* | Y | Y |  |
| 2011 | *வாகை சூட வா* | Y | Y | சிறந்த தமிழ்த் திரைப்படத்துக்கான தேசிய விருது |
| 2013 | *நையாண்டி* | Y | Y |  |
| 2015 | *சண்டி வீரன் (திரைப்படம்)* | Y | Y |  |

## தயாரித்த திரைப்படங்கள்

* மஞ்சப்பை

## மேற்கோள்கள்
# மனோஜ் பரமஹம்சா

| மனோஜ் பரமஹம்சா |
| --- |
| பிறப்பு | சென்னை, தமிழ்நாடு, இந்தியா |
| பணி | ஒளிப்பதிவாளர் |
| வலைத்தளம் |
|  |

**மனோஜ் பரமஹம்சா** தமிழ் மற்றும் தெலுங்கு திரைப்படங்களில் பணியாற்றும் ஒளிப்பதிவாளர். இவர் ஈரம் மற்றும் விண்ணைத்தாண்டி வருவாயா படங்களில் பணியாற்றியதற்காக அறியப்படுகிறார்.

## திரைத்துரையில்

மனோஜ் சென்னையில் பிறந்தவர் ஆவார். இவரின் தந்தை யுவி பாபு ஒரு தெலுங்கு இயக்குநர். இவரது ஆசையின் காரணமாகவே மனோஜ் ஒளிப்பதிவாளர் ஆனார்.

## திரைப்படங்கள்

| வருடம் | தலைப்பு | மொழி | குறிப்புகள் |
| --- | --- | --- | --- |
| 2008 | *லுங்கிமேன் டேக்ஸ் எ ரைட்* | தமிழ் | குறும்படம் |
| 2009 | *ஈரம்* | தமிழ் | **வெற்றியாளர்**, சிறந்த ஒளிப்பதிவாளருக்கான விஜய் விருது **வெற்றியாளர்**, சிறந்த ஒளிப்பதிவாளருக்கான சவுத் ஸ்கோப் சினி விருது |
| 2010 | *விண்ணைத்தாண்டி வருவாயா* | தமிழ் | **வெற்றியாளர்**, சிறந்த ஒளிப்பதிவாளருக்கான லக்ஸ் சேன்டல் சினி விருது |
| *யே மாய சேசாவே* | தெலுங்கு | **வெற்றியாளர்**, சிறந்த தென்னக ஒளிப்பதிவாளருக்கான பிலிம்பேர் விருது |
| *நாயகன்* | மலையாளம் |  |
| *சுட்டி சத்தான்* | தமிழ் |  |
| *நிசப்த நிலை* | தமிழ் | குறும்படம் |
| 2011 | *நடுநிசி நாய்கள்* | தமிழ் |  |
| *கலக்டர்* | மலையாளம் |  |
| *ஊசரவெல்லி* | தெலுங்கு |  |
| 2012 | *நண்பன்* | தமிழ் |  |
| 2014 | *பூவரசம் பீப்பீ* | தமிழ் | தயாரிப்பாளரும் கூட |
| ரேஸ் குர்ரம் | தெலுங்கு |  |
| 2015 | கிக் 2 | தெலுங்கு |  |

## சான்றுகள்

## வெளிப்புற இணைப்புகள்

* ஐ.எம்.டி.பி இணையத்தளத்தில் மனோஜ் பரமஹம்சா
* அதிகாரப்பூர்வ இணையதளம்
# கலாநிதி மாறன்

| கலாநிதி மாறன் Kalanithi Maran |
| --- |
|  |
| பிறப்பு | சூலை 24, 1965 (1965-07-24) சென்னை, தமிழ்நாடு, இந்தியா |
| படித்த கல்வி நிறுவனங்கள் | இலயோலாக் கல்லூரி, ஸ்கரான்டன் பல்கலைக்கழகம் |
| அறியப்படுவது | சன் குழும நிறுவனர் |
| சொத்து மதிப்பு | $ 300 கோடி (2021) |
| வாழ்க்கைத் துணை | காவேரி |
| பிள்ளைகள் | காவ்யா |

**கலாநிதி மாறன்** (பிறப்பு: சூலை 24, 1965) சன் தொலைக்காட்சி நிறுவனத்தின் தலைவர் ஆவார். பூமாலை, குங்குமம் இதழ்களில் எழுதி ஊடக உலகில் முதலாக நுழைந்தார். இவர் இந்தியாவின் பெரும் பணக்காரர்களின் பட்டியலில் 78ஆம் நிலையில் உள்ளார். ஃபோர்ப்ஸ் இதழ் குறிப்பிட்ட படி இவர் உலகிலேயே 1205ஆம் பெரும் பணக்காரர் ஆவார்.

இவரின் தந்தையார் முரசொலி மாறன் தமிழகத்தில் அரசியல்வாதியாக பணியாற்றினார். தம்பி தயாநிதியும் முன்னாள் மத்திய ஜவுளித்துறை அமைச்சராவார்.

## கல்வி

சென்னையில் உள்ள டான் பாஸ்கோ பள்ளியில் பயின்றார். லயோலா கல்லூரியில், இளங்கலை வணிகவியல் படிப்பை படித்து முடித்தார். பின்னர் அமெரிக்காவில் உள்ள ஸ்கரான்டன் பல்கலைக்கழகத்தில் முதுகலைப் படிப்பை முடித்தார்.

## தனிப்பட்ட வாழ்க்கை

1991 ஆம் ஆண்டில், கலாநிதி மாறன் கர்நாடகத்தைச் சேர்ந்த காவேரி என்பவரைத் திருமணம் செய்து கொண்டார். காவேரி மாறன் சன் டிவி நெட்வொர்க் தலைமை நிர்வாக அதிகாரியாகப் பதவி பெற்றுள்ளார். இவர்களுக்கு காவ்யா மாறன் என்கிற ஒரு பெண் குழந்தை 1992 ஆம் ஆண்டுப் பிறந்தது.

## ஸ்பைஸ் ஜெட்

இவர் தமிழ்நாடு முன்னாள் முதலமைச்சர் மு. கருணாநிதியின் மருமகன் வழி பேரன் ஆவார். இவர் ஆரம்பத்தில் ஸ்பைஸ் ஜெட் நிறுவனத்தின் உரிமையாளராக இருந்தார். அந்த நிறுவனம் தொடர் இழப்புகள் மூலம் பெரும் சிக்கலில் மாட்டிக் கொண்ட பொழுது, அந்த நிறுவனத்தை அதனுடைய பங்குதாரர்களில் ஒருவருக்கு விற்று விட்டு அந்த நிறுவனத்தை விட்டு வெளியேறினார்.

## தொழில்

படிப்பு முடிந்ததும் குங்குமம் இதழுக்குப் பொறுப்பு ஏற்றார். அச்சிட்டு வினியோகிக்கப்படும் இதழ்களுக்கு மாற்றாக, 'காணொலி இதழ்' ஒன்றை உருவாக்கத் திட்டமிட்டார். இப் பரிசோதனையின் விளைவாகப் பிறந்ததுதான் 'பூமாலை வீடியோ இதழ்'. இந்தப் புதுமை முயற்சி தந்த அனுபவமே செயற்கைக்கோள் தொலைக்காட்சி ஆரம்பிக்கத் தூண்டியது. 1993 ஆம் ஆண்டில் சன் டிவி நிறுவனம் உருவானது. தமிழில் கிடைத்த அமோக வரவேற்பின் காரணமாக, கன்னடத்தில் 'உதயா', தெலுங்கில் 'ஜெமினி', மலையாளத்தில் 'சூர்யா', வங்க மொழியில் 'சன் வங்காள' ஆகிய அலைவரிசைகளை உள்ளடக்கிய 'சன் நெட்வொர்க்' என்ற குழுமத்தை நிறுவினார்.

## மேற்கோள்கள்

## புற இணைப்புகள்

விக்கிமீடியா பொதுவகத்தில்,
 கலாநிதி மாறன்
என்பதில் ஊடகங்கள் உள்ளன.

* Sun Group
* Forbes
# அரண்மனை 4

| *அரண்மனை 4* |
| --- |
| திரைப்பட சுவரொட்டி |
| இயக்கம் | சுந்தர் சி |
| தயாரிப்பு | * குஷ்பு சுந்தர்
* ஏ. சி. சண்முகம்
* ஏ. சி. எஸ். அருண் குமார்
 |
| கதை | * சுந்தர் சி
* வெங்கட் ராகவன்
* எஸ். பி. ராமதாஸ்
 |
| திரைக்கதை | * சுந்தர் சி
* வெங்கட் ராகவன் (கூடுதல்)
 |
| இசை | ஹிப்ஹாப் தமிழா |
| நடிப்பு | * வெங்கட் ராகவன்
* தமன்னா பாட்டியா
* ராசி கன்னா
 |
| ஒளிப்பதிவு | இ. கிருஷ்ணசாமி |
| படத்தொகுப்பு | பென்னி ஆலிவர் |
| கலையகம் | * அவினி சினிமேக்ஸ்
* பென்ஸ் மீடியா பிரவேட் லிமிட்டட்.
 |
| வெளியீடு | 3 மே 2024 (2024-05-03) |
| ஓட்டம் | * 147 நிமிடங்கள் (தமிழ்)
* 150 நிமிடங்கள் (தெலுங்கு)
 |
| நாடு | இந்தியா |
| மொழி | * தமிழ்
* தெலுங்கு
 |
| ஆக்கச்செலவு | ₹30 கோடி |
| மொத்த வருவாய் | ₹100.50 கோடி |

**அரண்மனை 4** (*Aranmanai 4*) என்பது சுந்தர் சி இயகத்தில் 2024இல் தமிழ் மொழியில் வெளியான நகைச்சுவை திகில் திரைப்படமாகும். இப்படத்தின் கதையை வெங்கட் ராகவன் மற்றும் எஸ். பி. ராமதாஸ் ஆகியோருடன் சுந்தர் சி எழுதியிருந்தார். குஷ்பு சுந்தரின் அவினி சினிமேக்ஸ் மற்றும் ஏ. சி. எஸ். அருண் குமாரின் பென்ஸ் மீடியா (பி. எல். எல். லிமிடெட்) தயாரித்துள்ள இந்தப் படத்தில் சுந்தர் முக்கிய கதாபாத்திரங்களில் நடிக்க, தமன்னா பாட்டியா, ராசி கன்னா, ராமச்சந்திர ராஜு, சந்தோஷ் பிரதாப், கோவை சரளா, யோகி பாபு, விடிவி கணேஷ் மற்றும் டெல்லி கணேஷ் ஆகியோர் முக்கிய வேடங்களில் நடித்துள்ளனர். இந்தப் படத்தின் ஒரு பகுதி தெலுங்கில் பாக் என்ற பெயரில் படமாக்கப்பட்டது. யோகி பாபு மற்றும் விடிவி கணேஷ் நடித்த காட்சிகளுக்கு பதிலாக வெண்ணிலா கிசோர் மற்றும் சீனிவாச ரெட்டி நடித்தனர். இது அரண்மனை திரைப்படத் தொடரின் நான்காவது பாகமாகும். படத்திற்கு ஹிப்ஹாப் தமிழா இசையமைத்துள்ளார், இ. கிருஷ்ணசாமி ஒளிப்பதிவையும் பென்னி ஆலிவர் படத்தொகுப்பையும் மேற்கொண்டனர்.

## வெளியீடு

இப்படம் திரையரங்குகளில் 3 மே 2024 அன்று வெளியிடப்பட்டது. மேலும் விமர்சகர்களிடமிருந்து கலவையான மற்றும் நேர்மறையான விமர்சனங்களைப் பெற்றது. 30 கோடி செலவில் தயாரிக்கப்பட்ட இப்படம் 100 கோடி ரூபாய்க்கு மேல் வசூலித்து 2024 ஆம் ஆண்டில் அதிக வசூல் செய்யப்பட்ட தமிழ் படங்களில் ஒன்றாகவும் அமைந்தது.

## மேற்கோள்கள்

## வெளி இணைப்புகள்

* பரணிடப்பட்டது 2024-11-30 at the வந்தவழி இயந்திரம்